Samir Amin
Store norske leksikon,Samfunn,Samfunnsfag,Antropologi,Antropologer
Samir Amin var en egyptisk økonom. Han var leder for FNs Institutt for utvikling og planlegging (IDEP) og senere Third World Center, begge i Dakar, Senegal. Amin har i flere empiriske studier fra 1960-årene beskrevet underutviklingens historie i Vest- og Nord-Afrika.
Fra 1970-årene gikk arbeidene hans i en mer teoretisk retning. L'Accumulation à l'échelle mondiale (1970) og Le Développement inégal (1973) regnes som klassikere i utviklingsstudier. Han tar særlig for seg hvordan kapitalismen virker ulikt i industrilandene (sentrum) og utviklingslandene (periferien), og viser hvordan utviklingslandene opplever vekst uten utvikling gjennom sin avhengighet av industrilandene.Amin bidro også til en sosialistisk frigjørings- og utviklingsstrategi. I sine senere arbeider analyserte han endringer i verdensøkonomien under nyliberalistisk globalisering, med særlig vekt på USAs økonomiske og militære dominans og landets krigføring i Afrika og Asia.Av hans verker foreligger på norsk På vei mot 1984: artikler om krise, kapitalisme, underutvikling (1979, sammen med Andre Gunder Frank), Eurosentrismen: kritikk av en ideologi (1992) og Kapitalismen i vår tid. Drivkrefter og motkrefter (2015). Les mer i Store norske leksikon globalisering industriland kapitalisme utviklingsland